महंगे पेट्रोल-डीजल से भारतीयों को अभी राहत मिलने की कोई उम्‍मीद नहीं है। विश्‍व बैंक ने अपनी एक रिपोर्ट में कहा है कि 2018 में कच्चे तेल, प्राकृतिक गैस और कोयला जैसे ईंधन की कीमतों में 20 प्रतिशत तक इजाफा होने की उम्मीद है। इससे भारत की अर्थव्यवस्था पर बुरा असर पड़ सकता है। भोपाल में बुधवार को पेट्रोल के दाम 80.18 रुपए प्रति लीटर था। यदि 20 फीसदी दाम बढ़े तो आने वाले दिनों में पेट्रोल 96.12 रुपए प्रति लीटर तक मिल सकता है। देश अपनी ऊर्जा जरूरतों की पूर्ति के लिए इन कमोडिटी के आयात पर ज्यादा निर्भर है।